Alester
ఇంగ్లండ్‌తో సిరీస్‌కు అలెస్టర్‌ కుక్‌ సిద్ధం
న్యూఢిల్లీ: ఇంగ్లండ్‌తో అయిదు టెస్టు మ్యాచ్‌ల సిరీస్‌కు టీమిండియా సిద్దమైంది.కాగా అలెస్టర్‌ కుక్‌ నేతృత్వంలోని ఇంగ్లండ్‌ జట్టు బలంగా కనిపిస్తుంది.ఇంగ్లండ్‌ జట్టుకు కెప్టెన్‌ అలెస్టర్‌ కుక్‌ కొండంత అండ.అంతర్జాతీయ టెస్టు క్రికెట్‌ లోని అలెస్టర్‌ కుక్‌ భారత్‌పైనే అరంగేట్రం చేయడం విశేషం.సరిగ్గా పదేళ్ల క్రితం నాగ్‌పూర్‌లోని విసిఎ స్టేడియంలో జరిగిన మ్యాచ్‌లో కుక్‌ టెస్ట్‌ క్రికెట్‌లోకి అరంగేట్రం చేశాడు.అప్పుడు కుక్‌ వయసు 21 సంవత్సరాలు.ఆ టెస్టు మ్యాచ్‌లో కుంబ్లే, హర్భజన్‌ సింగ్‌ లాంటి దిగ్గజాల బౌలింగ్‌ను సులువురు ఎదుర్కొని తొలి ఇన్నింగ్స్‌లో హాఫ్‌ సెంచరీ,రెండవ ఇన్నింగ్స్‌లో సెంచరీ చేశాడు.దీంతో మ్యాచ్‌ డ్రాగా ముగిసింది.ఆనాడు ఇంగ్లండ్‌ జట్టు పరాజయం చెందకుండా గొడలాగా అడ్డుపడిన అలెస్టక్‌ కుక్‌ ఇప్పుడు భారత పర్యటకు వచ్చిన ఇంగ్లండ్‌ జట్టుకు కెప్టెన్‌గా ఉన్నాడు.ఇటీవల ఇంగ్లండ్‌ తరుపున అత్యధిక టెస్టు మ్యాచ్‌లాడిన రికార్డుని కూడా సొంతం చేసుకున్నాడు.అంతేనా టెస్టు క్రికెట్‌లో ఇంగ్లండ్‌ జట్టు తరుపున మ్యాచ్‌లతో పాటు పరుగులు,సెంచరీలు కూడా తన పేరిట నమోదు చేశాడు.ఈ పదేళ్లలో ఎంతో మంది ఇంగ్లండ్‌ టెస్టు జట్టులోకి వచ్చారు,వెళ్లారు. కానీ కుక్‌ మాత్రం ఇంగ్లండ్‌ జట్టుకు ఒక మూల స్థంబంలా నిలబడ్డాడు. ఇంగ్లండ్‌ తరపున అత్యధిక మ్యాచ్‌లు 135 ఆడిన ఆటగాడిగా అలెక్‌ స్టివార్ట్‌ 133 మ్యాచ్‌లు రికార్డును ఇటీవలే ముగిసిన బంగ్లాదేశ్‌ పర్యటనలో కుక్‌ అధిగమించాడు.దీంతో పాటు ఇంగ్లండ్‌ క్రికెట్‌ చరిత్రలో గూచ్‌,అథర్టన్‌ లాంటి ఎంతో మంది దిగ్గజ ఓపెనర్ల రికార్డులను సైతం కుక్‌ అధిగమించాడు.